CELEX: 32004R1805
Language: sk
Date: 2004-10-14 00:00:00
Title: Nariadenie Komisie (ES) č. 1805/2004 zo 14. októbra 2004, ktorým sa mení a dopĺňa nariadenie (EHS) č. 2273/93 určujúce intervenčné centrá pre obilniny

19.10.2004   
            
            
               SK
            
            
               Úradný vestník Európskej únie
            
            
               L 318/9
            
         
      NARIADENIE KOMISIE (ES) č. 1805/2004
   zo 14. októbra 2004,
   ktorým sa mení a dopĺňa nariadenie (EHS) č. 2273/93 určujúce intervenčné centrá pre obilniny
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 1784/2003 z 29. septembra 2003 o spoločnej organizácii trhu s obilninami (1), najmä na jeho článok 6,
   keďže:
   
               (1)
            
            
               V súlade s článkom 5 nariadenia (ES) č. 1784/2003 sa z intervenčného systému od hospodárskeho roku 2004/2005 vylúči raž.
            
         
               (2)
            
            
               Intervenčné centrá sú uvedené v tabuľke v prílohe k nariadeniu Komisie (EHS) č. 2273/93 (2). Stĺpec týkajúci sa raže by sa preto mal z tabuľky vypustiť. Okrem toho, niektoré členské štáty predložili žiadosti o vykonanie úprav niektorých týchto centier.
            
         
               (3)
            
            
               Nariadenie (EHS) č. 2273/93 by sa preto malo náležite zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Príloha k nariadeniu (EHS) č. 2273/93 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
   
      Toto nariadenie je záväzné vo svojéj celistvosti a je priamo uplatniteľné vo všetkých členských štátoch.
      V Bruseli 14. októbra 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. EÚ L 270, 21.10.2003, s. 78.
   
      (2)  Ú. v. ES L 207, 18.8.1993, s. 1. Nariadenie naposledy zmenené a doplnené nariadením (ES) č. 750/2004 (Ú. v. EÚ L 118, 23.4.2004, s. 6).
   
      PRÍLOHA
      Príloha k nariadeniu (EHS) č. 2273/93 sa mení a dopĺňa takto:
      
                  1.
               
               
                  Stĺpec č. 3 sa vypúšťa.
               
            
                  2.
               
               
                  V časti „BUNDESREPUBLIK DEUTSCHLAND“ sa tieto intervenčné centrá budú považovať za intervenčné centrá pre jačmeň:
                  
                              Región
                           
                           
                              Intervenčné centrum
                           
                        
                              Brandenburg
                           
                           
                              Brandenburg, Drebkau, Fürstenwalde, Gransee, Herzberg a Niemegk
                           
                        
                              Sachsen
                           
                           
                              Bischofswerda a Eilenburg
                           
                        
                              Sachsen-Anhalt
                           
                           
                              Klötze, Rosslau a Tangermünde
                           
                        
            
                  3.
               
               
                  V časti „POLSKA“ sa pod regiónom „Podkarpackie“ vypúšťa centrum „Krosno“.